open-index/open-wikipedia-markdown huggingface dataset:
Operaatio Alaska

**Operaatio Alaska, Finalaska** tai **Uusi Suomi** oli joidenkin Yhdysvaltain viranomaisten ehdottama suunnitelma ottaa suomalaispakolaisia Alaskaan, jos Neuvostoliitto olisi valloittanut Suomen. Alaskaan suunniteltiin suomalaisten ottamista sekä talvisodan että jatkosodan aikana. Uusi Suomi olisi perustettu Keski-Alaskaan Tananajoen ympärille.

Alaskalaiset vastustivat suunnitelmaa lähinnä siksi, että suomen kieltä on vaikea oppia ja sitä ei puhuttu kyseisellä alueella.

## Tausta
Yhdysvalloissa talvisodan aikana pelättiin suomalaisten kansanmurhaa, joten sitä ehdotettiin että Amerikka pelastaisi suomalaiset evakuoimalla heidät Alaskaan. Alaska valittiin, koska sen katsottiin soveltuvan suomalaisille ja koska sen väkiluku oli erittäin pieni. Jatkosodan aikana suunniteltiin myös suomalaispakolaisten ottamista, tosin laajemmassa mittakaavassa, koska Amerikka oli valmis evakuoimaan koko Suomen väestön ja asutettu Alaska olisi ollut paremmin turvattu tulevassa kylmässä sodassa Neuvostoliiton hyökkäystä vastaan. 

## Katso myös
* Slattery Report, samanlainen suunnitelma natsien miehittämästä Euroopasta pakenevien juutalaisten siirtämiseksi Alaskaan.
** Michael Chabonin *Jiddish Policemen's Union* (2007), vaihtoehtoinen historiallinen romaani, joka sijoittuu maailmaan, jossa Slattery Report toteutettiin.

## Lähteet

## Kirjallisuutta
* 

## Aiheesta muualla
* Operaatio Alaska: Yleisradion vaihtehtoiseen historiaan perustuva kuvitteellinen dokumentti tilanteesta jossa Operaatio Alaska on toteutettu
Eminönü

**Eminönü** on alue Istanbulin vanhassa kaupungissa Turkissa. Se on ikiaikainen satamapaikka kohdassa, jossa Kultainen sarvi liittyy Bosporinsalmeen, Galatan sillan eteläpäässä. Siellä on lauttasatama ja rautatieasema, ja se on raitiovaunujen ja bussiverkoston solmukohta ja vilkas kauppapaikka. Eminönüssa on myös monia Istanbulin historiallisia rakennuksia.

Vuodesta 2009 Eminönü on hallinnollisesti osa Fatihin piirikuntaa.

## Lähteet
Kjell Holler

**Kjell Torbjørn Holler** (29. kesäkuuta 1925 Tinn – 1. marraskuuta 2000 Oslo) oli norjalainen työväenpuolueen poliitikko. Hän toimi Norjan elinkeinoministerinä 1959–1963.

Holler erosi virastaan kesällä 1963 Kings Bayn kaivosonnettomuuden aiheuttaman poliittisen skandaalin vuoksi.
## Lähteet

## Aiheesta muualla

* ''Kjell Holler'' Norjan suurkäräjien verkkosivuilla
Olav Meisdalshagen

**Olav Meisdalshagen** (17. maaliskuuta 1903 Nord-Aurdal – 21. marraskuuta 1959 Oslo) oli norjalainen juristi ja työväenpuolueen poliitikko. Hän istui suurkäräjillä 1937–1959 sekä toimi Norjan valtiovarainministerinä 1947–1951 ja maatalousministerinä 1955–1956.
## Lähteet

## Aiheesta muualla

* ''Olav Meisdalshagen'' Norjan suurkäräjien verkkosivuilla
Rjukan Arbeiderblad

**Rjukan Arbeiderblad** (lyh. **RA**) on norjalainen vuonna 1923 perustettu paikallislehti, jonka toimitus on Rjukanissa Tinnin kunnassa. Lehti ilmestyy kolmesti viikossa ja kuuluu Amedia-konserniin.
## Lähteet

## Aiheesta muualla
* Lehden verkkosivut
Resonanssi (ainejärjestö)

**Resonanssi ry** on Helsingin yliopiston Kumpulan kampuksen fysikaalisten tieteiden opiskelijoiden ainejärjestö. Resonanssi huolehtii jäsentensä edunvalvonnasta, sekä järjestää virkistys- ja vapaa-ajan toimintaa. 

Resonanssin haalareiden väri on fuksianpunainen.  

## Historia
Resonanssi perustettiin vuonna 1994, jolloin fysikaalisten tieteiden opetus tapahtui vielä Siltavuorenpenkereellä. Vuonna 2001 järjestö muutti Kumpulan kampukselle sen Physicum-rakennuksen valmistuttua, ja sai käyttöönsä opiskelijahuoneekseen huoneen Physicum E120. Huoneen viralliseksi nimeksi tulikin Opiskelijahuone.

## Toiminta
Resonanssin toiminnasta vastaa hallitus, johon kuuluvat puheenjohtaja, taloudenhoitaja, sihteeri sekä 3-7 muuta yhdistyksen valitsemaa jäsentä. Vuoden hallitus valitaan aina järjestön syyskokouksessa edeltävänä vuonna, ja sen toimikausi on kalenterivuosi. Hallituksen lisäksi Resonanssin virkalijoina noin 60 muuta aktiivia, jotka järjestävät yhdistyksen jäsenille tapahtumia ja oheistoimintaa. 

Resonanssi jakaa opiskelijahuoneensa muiden fysikaalisten tieteiden ainejärjestöjen, Meridiaani ry:n ja Synop ry:n kanssa, vuoteen 2019 asti myös Geysir ry:n kanssa. Myös suuri osa toiminnasta järjestetään yhteistyössä näiden järjestöjen kanssa, ns. "yhteisfysikaalisesti". Resonanssi omistaa pehmiskoneen, jolla se tarjoaa jäsenilleen tapahtumissaan jäätelöä. Pehmiskonetta on myös mahdollisuus vuokrata. Resonanssi on Helsingin yliopiston matemaattis-luonnontieteellisten opiskelijajärjestöjen yhteistyöjärjestö Matlu ry:n, sekä Suomen fysiikan- ja matematiikanopiskelijat ry:n jäsen ja on lisäksi Helsingin yliopiston ylioppilaskunnan piirissä toimiva järjestö. Resonanssi järjestää myös toimintaa Matlu-klusterilla Domus Gaudiumilla.

Resonanssin perustamispäivä on huhtikuun 19., ja sen kunniaksi synttäriviikolla pidetään synttärisitsit, sekä viidella jaollisina vuosina suuremmat ja juhlallisemmat vuosijuhlat. 

## Katso myös

* Helsingin yliopiston ainejärjestöt
* Helsingin yliopiston ylioppilaskunta
* Kumpulan kampus

## Aiheesta muualla

* Resonanssin kotisivut
Heikki Anttonen

**Heikki Anttonen** (13. elokuuta 1902 Hiitola – 31. elokuuta 1941 Joutseno) oli suomalainen jääpallomaalivahti 1920-luvulla. Ammatiltaan hän oli konttoristi. Hän haavoittui kuolettavasti elokuussa 1941 jatkosodan hyökkäysvaiheessa.

Heikki Anttonen edusti aluksi jääpallossa Viipurin NMKY:ta, mutta siirtyi vuonna 1924 Susien riveihin ja olikin sen jälkeen voittamassa viittä Suomen mestaruutta ja kahta SM-hopeaa silloisen suomalaisen jääpallon huippuseuran riveissä. 

Jääpallon lisäksi Anttonen kilpaili Viipurin Urheilijoissa keskimatkojen juoksijana. Hän saavutti vuonna 1927 800 metrillä ajan 2.01,9. Työtehtävissä Anttonen työskenteli ensin konttoristina Viipurin poliisilaitoksen osoitetoimistossa, mutta siirtyi myöhemmin Enso-Gutzeitin palvelukseen Ensoon. Marraskuussa 1936 paikkakunnalla perustettiin uusi urheiluseura Ylä-Vuoksen Palloseura, jonka ensimmäisessä johtokunnassa hän oli mukana.

Heikki Anttonen oli mukana talvisodan alkuvaiheessa panssarintorjuntatykistössä, josta hänet siirrettiin komppanianpäälliköksi Karjalankannakselle. Hän haavoittui maaliskussa 1940 juuri ennen talvisodan loppua. Jatkosodassa hän palveli JR 49:ssä, mutta haavoittui vakavasti Vuoksen ylityksessä Vuosalmella 21. elokuuta 1941 ja kuoli Joutsenon sotasairaalassa 10 päivää myöhemmin. 

## Saavutuksia
**Jääpallo:**
* viisi SM-kultaa 1925, 1926, 1927, 1929 ja 1930
* kaksi SM-hopeaa 1924 ja 1928

## Lähteet
Julie Murphy (kirjailija)

**Julie Murphy** (s. 8. marraskuuta 1985 Bridgeport, Yhdysvallat) on yhdysvaltalainen kirjailija. Murphyn esikoisteos, nuorille aikuisille suunnattu romaani *Side Effects May Vary* julkaistiin vuonna 2014. 

Murphyn toinen romaani, vuonna 2015 julkaistu *[[Dumplin]]*, sai hyvän vastaanoton ja nousi *[[New York Times]]in* bestseller-listan kärkeen. Kirja julkaistiin suomeksi vuonna 2016 Peikko Pitkäsen kääntämänä. Kirjan päähenkilö on ylipainoinen teinityttö Willowdean Dickson, jonka äiti muistetaan nuoruusvuosiensa kauneuskuningattarena. Willowdean päättää osallistua paikalliseen teinimissikilpailuun, ja mukaan lähtee myös muita tyttöjä, jotka eivät sovi perinteiseen missimuottiin.  Anne Fletcher on vuonna 2018 ohjannut kirjan pohjalta elokuvan *[[Dumplin']]*.

## Lähteet
Karl Jacobs

**Karl Thomas Jacobs** (s. 19. heinäkuuta 1998), joka käytti aiemmin internetissä nimellä **GamerBoyKarl**, on yhdysvaltalainen Twitch- striimaaja ja tubettaja. Hän nousi julkisuuteen suurilta osin, koska hän esiintyi MrBeastin videoissa. Myöhemmin hän on tehnyt omia videoitaan, pääasiassa *[[Minecraft]]*-sisältöä. Jacobs on Dream SMP:ssä sijoittuvan *Tales from the SMP:n* antologiasarjan luoja, joka mukautetaan Dark Horse Comicsin julkaisemaan sarjakuvasarjaan. Hän on myös *Banter*-podcastin isännöitsijä kahden muun tubettajan Sapnapin ja GeorgeNotFoundin kanssa.

## Lähteet
Kashmeera Lokuge

**Kashmeera "Mira" Lokuge** (s. 1994) on suomalainen kirjailija. Sri Lankassa syntynyt Lokuge muutti Lappeenrantaan 12-vuotiaana isänsä perässä. Hän on koulutukseltaan restonomi ja työskennellyt muun muassa digitaalisen sisällöntuotannon, podcastien ja myyntityön parissa. Lokuge on suorittanut  asepalveluksen.

Lokugen esikoisromaani on yhdessä Hyppe Salmen kanssa kirjoitettu *Ilmatilaa*, joka ilmestyi vuonna 2021.

Vuonna 2024 Lokuge aloitti yhdessä Jenny Vun kanssa *Crazians*-podcastin. Lisäksi he tekevät omaa Crazians-kanavaa TikTokissa. Vuonna 2023 kaksikko teki TikTok-sisältöjä Yle Kioskin popup-tilille.

## Teokset
*

## Lähteet
GPT-3

**GPT-3** on OpenAI:n kielimalli, joka julkaistiin 2020. Se on GPT-kielimalliperheen kolmas versio.

OpenAI julkaisi GPT-3:sta kehittyneempiä versioita 15. maaliskuuta 2022. Kehittyneempi GPT-3.5 julkaistiin 30. marraskuuta 2022 ja seuraaja GPT-4 14. maaliskuuta 2023. GPT-3.5 on käytössä ChatGPT -tekoälyssä.

## Ominaisuudet
Erään käyttäjän mukaan GPT-3 on aavemaisen hyvä tuottamaan koherenttia tekstiä. GPT-3:n kirjoittamia uutisia on vaikea erottaa ihmisen kirjoittamista.

GPT-3 osaa koodata CSS-, JSX- ja Python -kielillä.

## Katso myös
* GPT-2
* LaMDA

## Lähteet
Kylmä kätkö

**Kylmä kätkö** tai **postilaatikko **on kommunikaatiomenetelmä, jossa henkilöt käyttävät kommunikointiin ennalta sovittuun piilopaikkaan vietyä salaista kätköä. Kätkön avulla heidän ei tarvitse tavata kasvotusten tai hyödyntää ulkopuolista palvelua vaihtaakseen viestejä tai esineitä: riittää, että kumpikin heistä tietää, mitä kätköä he käyttävät. Siten vakooja ja operaatio eivät paljastu yhtä helposti. Toisaalta kätkö on tarpeeksi piilossa tai sulautuu ympäristöönsä niin hyvin, että ulkopuoliset eivät tiedä siitä. Kylmiä kätköjä saattavat käyttää esimerkiksi vakoojat tai toimittajat.

Yksi vakooja saattaa tuntea satojakin mahdollisia kätköpaikkoja. Kätköpaikan on oltava tarpeeksi syrjäisessä, hiljaisessa tai piilotetussa paikassa, jotta sivulliset eivät löydä sitä tai huomaa, kun sitä käytetään. Kätköpaikkaan ei myöskään saa päästä sade, lumi tai tuhoeläimet vahingoittamaan toimitettavia esineitä. Vakoojan ei tule käyttää samaa kätköä kahdesti.

## Lähteet
Naiset avaruudessa

Naiset ovat lentäneet ja työskennelleet avaruudessa melkein avaruuslentojen alusta asti. Ensimmäinen nainen avaruudessa oli neuvostoliittolainen Valentina Tereshkova. Hän lensi avaruuteen Vostok 6 -aluksella 16. kesäkuuta 1963. Kesäkuuhun 2020 mennessä vain 12% astronauteista on ollut naisia.

Naisia on tarvittu myös avaruuslentojen taustalla. Matemaatikko Katherine Johnson on kuuluisin Nasan ja tämän edeltäjän Nacan ihmistietokoneiksi tai laskijoiksi kutsutuista työntekijöistä. He tekivät laskelmia, joiden avulla ensimmäiset avaruuslennot toteutettiin, ja suuri osa heistä oli afroamerikkalaisia naisia.

## Lähteet
GPT-2

**GPT-2** on OpenAI:n kielimalli, joka julkaistiin helmikuussa 2019. Se on GPT-kielimalliperheen toinen versio.

GPT-2:n seuraaja GPT-3 julkaistiin vuonna 2020.

## Katso myös
* LaMDA

## Lähteet
Emmi Kaupinharju

**Emmi Kaupinharju** (s. 17. maaliskuuta 1986) on suomalainen pesäpalloilija. Kaupinharju edusti urallaan Superpesiksessä Feraa ja Porin Pesäkarhuja. Kaupinharju saavutti yhden SM-pronssin kaudella 2006. Hän pelasi ulkokentällä lukkarina. Kaupinharju pelasi 96 Superpesiksen runkosarjan otelua. Näissä otteluissa hän löi kahdeksan tavallista juoksua, toi 17 juoksua ja keräsi 178 kärkilyöntipstettä. Kaupinharju pelasi 32 Superpesiksen ylemmän loppusarjan ottelua. Näissä otteluissa hän löi yhden tavallisen juoksun, toi kahdeksan juoksua ja keräsi 77 kärkilyöntipistettä. Kaupinharju pelasi kolme Superpesiksen alemman loppusarjan ottelua. Näissä otteluissa hän toi kaksi juoksua ja keräsi seitsemän kärkilyöntipistettä.

## Lähteet
Sam Altman

**Sam Harris Altman** (s. 22. huhtikuuta 1985) on yhdysvaltalainen yrittäjä, sijoittaja ja ohjelmoija. Hän on OpenAI:n toimitusjohtaja.

Talousmedia *[[Forbes]]* arvioi Altmanin omaisuuden arvoksi 2,3 miljardia Yhdysvaltain dollaria marraskuussa 2025.

## Tausta
Altman sai ensimmäisen tietokoneensa 8-vuotiaana. Hän opiskeli Stanfordin yliopistossa.

## Ura
Altman oli yksi Looptin perustajista 19-vuotiaana. Hän oli myös yrityksen ensimmäinen toimitusjohtaja.

Altman sijoitti Y Combinatoriin vuonna 2011. Helmikuussa 2014 hänestä tuli Y Combinatorin toimitusjohtaja. Hän väistyi Y Combinatorin toimitusjohtajan paikalta ja siirtyi hallituksen puheenjohtajaksi maaliskuussa 2019 keskittyäkseen enemmän Open AI:hin.

Altman toimii kahden ydinenergiayhtiön, Helionin ja Oklon hallituksen puheenjohtajana.

Vuonna 2014 Altman toimi Redditin toimitusjohtajana kahdeksan päivän ajan.

Vuonna 2015 Altman perusti OpenAI:n yhdessä Greg Brocmanin, Elon Muskin, Jessica Livingstonen, Peter Thielin, Microsoftin, Amazonin, Infosysin ja YC Researchin kanssa.

OpenAI:n hallitus ilmoitti 17. marraskuuta 2023 erottavansa Altmanin toimitusjohtajan tehtävästään luottamuspulan vuoksi. Altman palasi toimitusjohtajaksi 20. marraskuuta.

20. marraskuuta 2023 Microsoftin toimitusjohtaja Satya Nadella ilmoitti, että Altman liittyy Microsoftiin johtamaan uutta tekoälytutkimusryhmää.

## Politiikka
Vuonna 2019 Altman järjesti varainkeruukampanjan San Franciscossa demokraattipuoleen presidenttiehdokas Andrew Yangin hyväksi. Toukokuussa 2020 Altman lahjoitti 250&nbsp;000 dollaria Joe Bidenin presidenttikampanjalle.

## Yksityiselämä
Altman on vegaani.

Altman on homoseksuaali. Hän on seurustellut Oliver Mulherinin kanssa vuodesta 2023 alkaen.

Altmanin sisko Ann Altman on väittänyt Sam Altmanin kohdelleen häntä lapsena kaltoin seksuaalisesti. Sam Altman yhdessä äitinsä ja veljiensä kanssa kiistivät lausunnossa väitteet perättömiksi.

## Lähteet

## Aiheesta muualla
* Kotisivu
Reino Mäkeläinen

**Reino Tapio Mäkeläinen**  (21. toukokuuta 1915 Tammela – 15. heinäkuuta 1999) oli suomalainen metsänhoitaja ja yritysjohtaja, joka sai metsäneuvoksen arvonimen. 

Mäkeläisen vanhemmat olivat maatyöläinen August Mäkeläinen ja Matilda Roos ja puolisot 1946–1969 kansakoulunopettaja Laina Kaarina Turunen ja vuodesta 1971 kirjanpitäjä Helena Laaksonen. Mäkeläinen tuli ylioppilaksi Forssan yhteiskoulusta 1936 ja valmistui metsänhoitajaksi Helsingin yliopistosta 1941, virkatutkinnon hän suioritti 1945 ja teki 1950-luvulla opintomatkoja useisiin eri maihin.

Mäkeläinen oli Helsingin yliopiston metsänarvioimistieteen laitoksen ylimääräinen assistentti 1941, harjoitteleva metsänhoitaja Metsähallituksen Uudenmaan hoitoalueella 1944–1945, Tuurin Terva Oy:n toimitusjohtaja 1945–1946, Sotevan metsäteollisuusosaston tarkastaja 1946, Katema Oy:n metsäpäällikkö 1946–1947 ja Oy Laivateollisuus Ab:n metsäosaston päällikkö vuodesta 1947, metsä- ja puutavaraosaston päällikkö 1950–1967, prokuristi vuodesta 1957 ja liimapuu- ja rakennuselementtituotannon toimialajohtaja ja johtoryhmän jäsen 1967–1980.

Mäkeläinen oli myös Yhdistyneiden Kansakuntien elintarvike- ja maatalousjärjestö FAO:n asiantuntija Chilessä 1964 ja Insinööritoimisto Jaakko Pöyry & Co. Oy:n asiantuntija Hondurasissa 1976. Hänellä oli lisäksi useita asiantuntija- ja luottamustehtäviä. Liimapuun asiantija Mäkeläinen sai patentin lämpöeristetyille katto- ja seinäelementeille 1972. Metsäneuvoksen arvonimimi hänelle myönnettiin 1976. Mäkeläinen osallistui sekä talvisotaan että jatkosotaan ja palveli jatkosodan aikana myös vapaaehtoisena Saksan Waffen-SS-joukoissa.

## Lähteet

## Aiheesta muualla
*
Kesän jälkeen kaikki on toisin

**Kesän jälkeen kaikki on toisin** on Siri Kolun kirjoittama romaani, joka julkaistiin vuonna 2016. Teos voitti Topelius-palkinnon ja oli Lasten- ja nuortenkirjallisuuden Finlandia-ehdokkaana.

## Juoni
Kirjan päähenkilö Peetu on transsukupuolinen. Hän odottaa syksyllä tulevaa 18-vuotissyntymäpäiväänsä, jonka jälkeen hän pääsee korjausleikkaukseen. Helpottaakseen odotusta isä antaa Peetulle lahjaksi kymmenen purjelentoa. Ilmassa Peetu tuntee itsensä vapaaksi. Korjausprosessi on Peetulle valtava muutos, ja se vaikuttaa myös hänen lähipiiriinsä. Etenkin Peetun äidillä on vaikeuksia hyväksyä, että hänellä onkin pojan ja tyttären sijaan kaksi poikaa. Prosessi on kuitenkin käytävä läpi, jotta Peetu voisi tulla omaksi itsekseen. 

## Lähteet
Lisa Nåbo

**Lisa Johansson Nåbo** (s. 27. marraskuuta 1994) on ruotsalainen sosiaalidemokraattinen poliitikko. Hän toimi Ruotsin sosiaalidemokraattisen nuorisoliiton puheenjohtajana vuosina 2021–2025. Hän on koulutukseltaan poliisi. Nåbo on kotoisin Linköpingistä.
## Lähteet

## Aiheesta muualla
Hanhijoen koulu

**Hanhijoen koulu** on Paimion Preitilässä sijaitseva 1.–6. luokkien sekä kolmen pienryhmän peruskoulu. Lukukaudella 2022–2023 koulussa oli 11 opettajaa ja 136 oppilasta.
## Lähteet

## Aiheesta muualla
* Koulun verkkosivut
Dobšinská

**Dobšinská** on jääluola, joka sijaitsee Slovakiassa Slovenský raj’n kansallispuistossa. Luolaan pääsee Dobšinán kylästä Ducán vuoren pohjoisrinteeltä. Se syntyi samoihin aikoihin kuin sen lähellä oleva Stratenská jaskyňan luola. Dobšinskán ja Stratenskán luolan välissä on käytävä. 

Dobšiná kuuluu Stratenán luolastoon. Tämä luolasto muodostui Triaskaudella. Dobšinán luola on 1&nbsp;491 metriä pitkä ja korkeimmillaan 75 metriä korkea. Luolan osia ovat Suuri halli ja Pieni halli sekä Ruffinyn käytävä. Luolan niissä osissa, missä ei ole jäätä, on kalkkikivimuodostumia, kuten tippukivimuodostumia. Kvartäärikauden keskivaiheilla aukesi käytävä Stratenskan luolaan, ja tämän jälkeen olosuhteet olivat otolliset jäätikön syntymiselle. Jäätikkö liikkuu muutaman senttimetrin vuodessa. Suurin jäämuodostuma on Suuressa hallissa, joka on 26,5 metriä pitkä. Luolan yleinen lämpötila on hieman alle nollan.

## Lähteet
Goodhartin laki

**Goodhartin laki** (engl. Goodhart's law) on taloustieteellinen periaate, jonka mukaan mittari menettää hyödyllisyytensä, kun sitä aletaan käyttää päämääränä tai tavoitteena. Tunnetuin muotoilu kuuluu *"Kun mittarista tulee tavoite, se lakkaa olemasta hyvä mittari"* (engl. "*When a measure becomes a target, it ceases to be a good measure"*).
Laki on nimetty Charles Goodhartin mukaan, joka toimi Englannin pankin neuvonantajana ja professorina London School of Economics and Political Science -yliopistossa. Hän muotoili periaatteen ensimmäisen kerran vuonna 1975 julkaistussa artikkelissa *Problems of Monetary Management: The U.K. Experience*.

## Muotoiluja

Goodhart esitti useita muotoiluja, joista varhaisimmat liittyivät rahapolitiikkaan ja tilastollisten säännönmukaisuuksien käyttöön sääntelyssä.

Toinen muotoilu koski rahoitusvarojen sääntelyä:

Myöhemmin periaatetta on sovellettu myös riskimalleihin:

## Sovelluksia rahapolitiikkaan
Goodhartin laki selittää, miksi rahan määrän hallinta voi olla tehotonta. Kun keskuspankki asettaa tietyn rahoitusinstrumentin sääntelyn kohteeksi, pankit kehittävät keinoja kiertää näitä rajoituksia. Esimerkiksi jos pankkeja velvoitetaan pitämään osa talletuksistaan pakollisina varantoina keskuspankissa, ne voivat siirtää talletuksia ulkomaisiin sivukonttoreihin. Pankeilla on mahdollisuus muuttaa toimintatapojaan tai kehittää uusia tuotteita, jotka kiertävät sääntelyn vaikutukset. Tämän vuoksi sääntelyn kohteena olevat rahoitusinstrumentit eivät enää toimi luotettavina indikaattoreina talouden tilasta.

## Laajempi soveltaminen
Vaikka laki syntyi rahapolitiikan kontekstissa, sitä on laajennettu koskemaan myös organisaatioiden tavoitteiden asettamista. Esimerkiksi tieteessä viittausmäärien käyttäminen menestyksen mittarina voi johtaa niiden määrän manipulointiin. 
## Katso myös
* Lucasin kritiikki 
* Campbellin laki 
* Tahattomien seurausten laki

## Lähteet

## Kirjallisuutta
*
Potkupallo-Hessu

**Potkupallo-Hessu** on *[[Walt Disney Feature Animation]]in* tuottama animaatioelokuva, joka esitettiin ensikerran NBC -kanavalla vuonna 1987. Matthew O'Callaghanin ja Darrell Van Cittersin ohjaama elokuva seuraa Hessu Hopoa, joka yrittää kouluttaa Tupun, Hupun ja Lupun jalkapallojoukkuetta ottelua varten. Animaatiodebyyttinsä tekevät Karhukopla, Mummo Ankka, Pelle Peloton sekä Pikku apulainen.

Suomeksi Potkupallo-Hessu on julkaistu VHS:llä ja DVD:llä.

## Äänirooleissa

## Lähteet
Laihiala

**Laihiala** on  suomenkielinen sukunimi. Digi- ja väestötietoviraston mukaan sukunimen haltijoita on ollut Suomessa 45. (11.4.2023)

## Tunnettuja Laihiala-nimisiä henkilöitä

* Eino Laihiala (1916–1991), Mannerheim-ristin ritari ja sotilas
* Ville Laihiala (s. 1973), muusikko

## Lähteet
Bariumperkloraatti

**Bariumperkloraatti** (Ba(ClO4)2) on barium- ja perkloraatti-ionien muodostama epäorgaaninen ioniyhdiste. Yhdistettä käytetään muun muassa pyrotekniikassa.

## Ominaisuudet, valmistus ja käyttö
Huoneenlämpötilassa bariumperkloraatti on valkoista kiteistä ainetta. Yhdisteen alkeiskoppi on heksagonaalinen. Bariumperkloraatista tunnetaan myös kidevedelliset tri- ja tetrahydraatit (Ba(ClO4)2·3H2O ja Ba(ClO4)2·4H2O). Bariumperkloraatti liukenee runsaasti veteen ja liukenee lisäksi poolisiin orgaanisiin liuottimiin, kuten alkoholeihin ja asetoniin. Aine on vahva hapetin.

Bariumperkloraattia valmistetaan bariumkarbonaatin ja perkloorihapon tai ammoniumperkloraatin reaktiolla. Vaihtoehtoinen tapa on bariumkloridin tai -kloraatin hapetus elektrolyyttisesti.
:BaCO3 + 2 HClO4 → Ba(ClO4)2 + 4H2O + CO2

Bariumperkloraattia käytetään pyrotekniikassa vihreän valon tuottamiseen. Yhdistettä käytetään myös kuivausaineena.

## Lähteet
Gemini (keskustelubotti)

**Gemini** on Googlen 6. helmikuuta 2023 julkistama keskustelubotti. Botin alkuperäinen nimi oli Bard, mutta se vaihdettiin 8. helmikuuta 2024. Bard perustui LaMDA-kielimalliin. Bard tuli rajoitetusti saataville 21. maaliskuuta 2023.

## Tausta
Marraskuussa 2022 OpenAI julkaisi GPT-3-kielimalliin perustuvan ChatGPT-chatbotin. ChatGPT saavutti nopeasti suurta suosiota, jonka Google tulkitsi suurimmaksi uhaksi olemassa ololleen ja antoi *punaisen varoituksen*. Googlen perustajat Larry Page ja Sergey Brin kutsuttiin hätäkokoukseen, vaikka he olivat jo vetäytyneet Googlen johdosta vuonna 2019. Edellisenä vuonna Google oli julkistanut LaMDAn, mutta sitä ei ollut vielä julkaistu yleisön saataville. Tammikuussa DeepMind-yhtiön toimitusjohtaja paljasti Googlen kehittävän kilpailijaa ChatGPT:lle.

## Historia
Bard julkistettiin 6. helmikuuta 2023. Se annettiin aluksi 10 000 luotettavan testaajan testattavaksi. Rajoitetusti saataville Bard tuli 21. maaliskuuta. Pian Bardin julkaisun jälkeen Google uudelleenorganisoi Google Assistantista vastanneen tiimin, jotta nämä voisivat siirtyä kehittämään Bardia. 31. maaliskuuta paljastettiin Googlen aikovan siirtää Bardin LaMDA-kielimallista PaLM-kielimalliin. Bard tuli yleisesti saataville 10. toukokuuta 2023 Google I/O -tapahtumassa.

Toukokuun 2023 puolivälissä Bard oli käytettävissä 180 maassa, muttei yhdessäkään Euroopan unionin maassa tai Kanadassa. Tämän arvellaan johtuvan EU:n tietosuoja-asetus GDPR:sta ja vastaavasta lainsäädännöstä. Esimerkiksi OpenAI:n ChatGPT kiellettiin Italiassa asetuksen perusteella.

Heinäkuussa 2023 Bard tuli saataville Suomeen.

Joulukuusta 2023 alkaen Bardin englanninkieliset toiminnot perustuivat Googlen uudelle Gemini Pro -tekoälymallille, jonka Google kehui vähintäänkin vastaavan OpenAI:n tekoälymallin kykyjä.

## Lähteet
Working Week

**Working Week** oli brittiläinen smooth jazz -yhtye, joka oli aktiivinen 1980- ja 1990-luvulla. Sen perustajajäseniä vuonna 1983 olivat kitaristi Simon Booth ja saksofonisti Larry Stabbins walesiläisen laulajan Alison Stattonin yhtyeestä Weekend. He julkaisivat vuonna 1984 singlen ”Venceremos (We Will Win)”, joka on kunnianosoitus chileläiselle runoilijalle Víctor Jaralle. Kappaleella laulavat Robert Wyatt ja Tracey Thorn. Eräällä levytyksellä laulaa Julie Tippetts, kunnes laulusolistiksi vakiintui Juliet Roberts, joka laulaa jo yhtyeen esikoistupla-albumilla *Working Nights* (1985) ja kahdella seuraavalla albumilla. Vuoden 1989 albumilla *Fire in the Mountain* solistina on jälleen Tippetts, ja viimeiseksi jääneellä albumilla *Black and Gold* (1991) laulaa Eyvon Waite. 

*Helsingin Sanomien* Markku Fagerlund luonnehti yhtyettä vuonna 1986 kahden ensimmäisen albumin perusteella kuplivaksi sekoitelmaksi soulia, latinalaisrytmejä, rockia ja jazzia, jossa yhdistyvät korkea ammattitaito, tyylitaju sekä tiheä tunnelma.

## Albumit
**Working Nights* (2-LP, Virgin Records 1985)
**Compañeros* (Virgin Records 1986)
**Surrender* (Virgin Records 1987)
**Payday (Best of Working Week)* (kokoelma, Virgin Records / Venture 1988)
**Fire in the Mountain* (10 Records, 1989)
**Black and Gold* (10 Records, 1991)

## Lähteet
Josef Kaplan

**Josef Kaplan** (6. joulukuuta 1903 Viipuri – 23. toukokuuta 1978 Lontoo) oli suomalainen sisätautilääkäri ja nuoruudessaan maajoukkuetason jääpalloilija.

Josef Kaplan opiskeli ylioppilaaksi Viipurissa ja muutti 1920-luvun alussa Helsinkiin ja opiskeli lääkäriksi Helsingin yliopistossa valmistuen vuonna 1933. Sen jälkeen jatko-opiskeli vielä Itävallassa ja Ruotsissa valmistuen vuonna 1940 sisätautilääkäriksi. Vuosina 1940–1946 hän työskenteli kunnallisissa ja valtiollisissa sairaaloissa kuten Kivelän sairaalassa. Sen jälkeen hän siirtyi Helsingin kaupungin liikennelaitoksen päällikkölääkärin virkaan, jossa tehtävässä hän oli eläköitymiseensä eli vuoteen 1961 asti. Talvi- ja jatkosodassa hän toimi sairasjunan päällikkölääkärinä ja sotasairaalan lääkärinä. Sotilasarvoltaan hän oli lääkintämajuri.

Josef ”Kapsi” Kaplan aloitti jääpallouransa Viipurissa paikallisten IFK:n ja Reippaan riveissä. Hän siirtyi opiskelujen myötä Helsinkiin ja siirtyi Kiffenin jääpallomiehistöön kaudesta 1925–1926 lähtien. Alkujaan hän pelasi hyökkääjänä, mutta siirtyi myöhemmin puolustukseen. Hänestä tuli 1920-luvulla Suomen parhaita keskustukimiehiä. Maaotteluita hänen urallaan kertyi 6&nbsp;A -maaottelua ja 1&nbsp;B -maaottelu. SM-mitaleita hän oli voittamassa Kiffenin riveissä kaksi SM-hopeaa. Uransa hän lopetti kauden 1930 jälkeen.

## Saavutuksia
**Jääpallo:**
* kaksi SM-hopeaa 1926 ja 1930
* 6 A- ja 1 B-maaottelua

## Lähteet
FIA Formula Two Championship (2009–2012)

**FIA Formula Two Championship** oli FIA:n Formula 2 -luokan autojen kilpasarja vuosina 2009–2012.

## Historia
Vuonna 2008 Kansainvälinen autoliitto (FIA) ilmoitti Formula 2:n aloittamisesta uudelleen kaudesta 2009 alkaen. Sarjan tarkoitus oli toimi edullisena askeleena kehittää kuljettajia Formula 1 -sarjaan. Sopimuksen autojen toimittamisesta voitti Jonathan Palmerin johtama MotorSport Vision -yhtiö (MSV). MSV antoi autojen suunnittelun Williams F1 -tallille ja moottoreiksi valittiin turboahdettu Audin moottori. FIA:n arviona oli, että yhden auton ajattaminen kaudessa maksaisi  ja että auton suorituskyky olisi jossakin Formula 1:n ja Formula 3:n välillä.

Sarja aloitti toimintansa kaudella 2009. Sarja kilpaili Bernie Ecclestonen hallinnoiman GP2-sarjan kanssa. 

Kauden 2009 kilpailukalenteriin kuului kahdeksan kilpailuviikonloppua eurooppalaisilla radoilla pääasiassa FIA:n WTCC-sarjan kilpailuviikonloppujen ohella. Jokaisena viikonloppuna ajettiin kaksi noin 110 kilometrin mittaista kilpailua. Sarjan mestarille oli luvassa testi Williamsin Formula 1 -autolla, ja kolmelle parhaalle FIA myönsi F1-luokassa tarvittavan superlisenssin. Kilpailuviikonloppujen lisäksi sarjaan kuului viidet viralliset testit, joista kolmet järjestettiin ennen kauden alkua. Kaudella 2009 mestaruuden voitti Andy Soucek. Kautta varjosti kahdeksannessa osakilpailussa tapahtunut onnettomuus, jossa edellisenä päivänä ensimmäisen palkintosijansa saavuttanut Henry Surtees sai surmansa.

Sarja toimi vuoteen 2012 asti. Sarjan promoottori MotorSport Vision päätti, että sarja lopettaa toimintansa eikä kilpaile kaudella 2013.

## Pistejärjestelmä
Kaudella 2009 pisteet jaettiin asteikolla 10-8-6-5-4-3-2-1.

Maaliskuussa 2010 ilmoitettiin, että pistejärjestelmä muutetaan Formula 1:ssä käytetylle asteikolle 25-18-15-12-10-8-6-4-2-1, jossa voittaja saa 25 pistettä.

## Mestarit

## Lähteet
LaMDA

**LaMDA** (**Language Model for Dialogue Applications**) on sarja Googlen kehittämiä kielimalleja. Google julkisti LaMDA:n ensimmäisen version 18. toukokuuta 2021 Google I/O keynote -tapahtumassa. LaMDA 2 julkaistiin 11. toukokuuta 2022. LaMDA on käytössä Googlen 6. helmikuuta 2023 julkistamassa Bard-chatbotissa.

## Historia

### Ensimmäinen sukupolvi
LaMDAn ensimmäinen versio julkistettiin 18. toukokuuta 2021. LaMDAn koulutusaineistosa oli 1,56 biljoonaa sanaa, jotka muodostivat 2,81 biljoonaa tokenia.

### Toinen sukupolvi
Google julkaisi LaMDA 2:n 11. toukokuuta 2022. Julkaisuhetkellä Googlella työskentelevä Josh Woodward kuvaili LaMDA 2:ta erittäin mielenkiintoiseksi, mutta erittäinen keskeneräiseksi.

### Väitteet tietoisuudesta
11. kesäkuuta 2022 *[[The Washington Post|Washington Post]]* uutisoi Googlella työskentelevän Blake Lemoinen väittäneen LaMDAn tulleen tietoiseksi. Google kiisti väitteet. *[[Wired]]*-lehden haastattelussa Lemoine sanoi LaMDAn olevan Yhdysvaltain perustuslain 13. lisäyksessä tarkoitettu henkilö ja palkanneensa chatbotille asianajajan tämän pyydettyä sitä. Google antoi Lemoinelle potkut 22. heinäkuuta.

Tieteellinen yhteisö on myös laajasti kiistänyt LaMDAn tietoisuuden. Yann LeCun sanoi, etteivät LaMDAn kaltaiset neuroverkot ole riittävän tehokkaita saavuttamaan todellista älykkyyttä. Lemoinen väitteet synnyttivät myös keskustelua Turingin testin hyödyllisyydestä tekoälyn tietoisuuden mittaamisessa.

## Tuotteet

### Bard

Googlen 6. helmikuuta 2023 julkistama Bard-chatbotti käytti aluksi LaMDAa. Bard tuli rajoitetusti saataville 21. maaliskuuta 2023.

## Katso myös
* GPT-2
* GPT-3
* Tekoälyn etiikka

## Lähteet
AC Monza

**Associazione Calcio Monza** on italialainen, vuonna 1912 perustettu jalkapalloseura, jonka kotipaikka on Lombardiassa sijaitseva Monza. Se pelaa kaudella 2024-2025 Italian korkeimmalla sarjatasolla Serie A:ssa, jonne se nousi ensimmäistä kertaa historiassaan vuonna 2022.

## Lähteet
Helena Marttila

**Helena Marttila** (s. lokakuu 1984 Espoo) on suomalainen SDP:n kansanedustaja.

Marttila sai vuoden 2023 eduskuntavaaleissa 4&nbsp;171 ääntä ja pääsi ensimmäiselle varasijalle. Hän nousi heti kansanedustajaksi vaalikaudelle 2023–2027, koska Miapetra Kumpula-Natri jatkoi EU-parlamentissa parlamenttikauden loppuun. Europarlamenttivaalien 2024 jälkeen Marttila jatkoi kansanedustajana Kumpula-Natrin eduskuntaan palaamisesta huolimatta, kun kansanedustaja Maria Guzenina sai paikan Euroopan parlamentissa.

Koulutukseltaan Marttila on sosiaalityöntekijä sekä valtiotieteiden maisteri. Hänen isoisänsä oli kansanedustaja ja maatalousministeri Nestori Kaasalainen.

## Näkemykset
### Arvot
Rantanen sijoittuu vaalikonevastausten perusteella keskusta-vasemmistoon. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Marttilan näkemykset ovat kallellaan liberaalivihreyteen (GAL).

## Lähteet
Jónína Bjartmarz

**Jónína Bjartmarz** (s. 23. joulukuuta 1952) on islantilainen edistyspuolueen poliitikko, joka toimi Islannin ympäristöministerinä vuosina 2006–2007.

Jónína syntyi Reykjavíkissä. Hän valmistui lakimieheksi Islannin yliopistosta vuonna 1981. Hän työskenteli vuonna 1981 Hafnarfjörðurin, Garðabærin ja Seltjarnarnesin voutien sekä Kjósarsýslan nimismiehen palveluksessa, vuonna 1982 Reykjavíkin kaupunginvoudilla ja vuosina 1982–1984 Ísafjörðurin voudilla ja Ísafjarðarsýslan nimismiehellä. Vuodesta 1985 hän on työskennellyt aviomiehensä kanssa johtamassa lakiasiaintoimistossaan. Vuonna 2000 hänet valittiin Alþingiin. Vuosina 2000–2006 hän toimi Alþingin terveys- ja sosiaaliturvavaliokunnan puheenjohtajana. Vuosina 2003–2006 hän toimi Alþingin 2. varapuhemiehenä sekä Pohjoismaiden neuvoston Islannin-delegaation puheenjohtajana. Vuosina 2006–2007 hän toimi ympäristöministerinä sekä pohjoismaisen yhteistyön ministerinä.

## Lähteet
Juha-Petri Ruohola

**Juha-Petri Sakari Ruohola** (s. 5. kesäkuuta 1964 Luvia) on suomalainen lääkintälippueamiraali. Hän on toiminut Puolustusvoimien ylilääkärinä 1.11.2022 lähtien. Tätä ennen hän toimi vuodesta 2016 lähtien Merivoimien ylilääkärinä. Hän on ensimmäinen lääkintälippueamiraali Suomessa.

Aikaisemmin Ruohola on toiminut ylilääkärinä, päällikkölääkärinä, tutkijana ja vanhempana tutkijana Sotilaslääketieteen keskuksessa, osastonlääkärinä ja tutkijalääkärinä Keskussotilassairaalassa sekä päällikkölääkärinä, osastonlääkärinä ja sotilaslääkärinä Porin prikaatissa. Hän on palvellut myös kriisinhallintatehtävissä mm. päällikkölääkärinä YK:n UNMEE-operaatiossa Etiopiassa ja Eritreassa sekä apulaisesikuntapäällikkönä EU:n EUNAVFOR MED -operaatiossa Välimerellä.

Ruohola suoritti lääketieteen lisensiaatin tutkinnon Turun yliopistossa vuonna 1996 ja väitteli lääketieteen tohtoriksi vuonna 2008 Helsingin yliopistosta.

## Lähteet
Laodike III

**Laodike III** (; k. noin 176 eaa.) oli Seleukidien hallitsijasukuun kuulunut kuningatar ja kuningas Antiokhos III:n puoliso. Hän myös oli ensimmäinen naispuolinen henkilö, jonka ympärille kehittyi vastaavankaltainen hallitsijakultti kuin miespuolisille seleukidihallitsijoille oli tapana.

## Kuningattarena
Laodike III:n asema Seleukidien valtakunnan poliittisessa elämässä oli naiseksi poikkeuksellisen merkittävä. Naituaan Antiokhoksen vuonna 222 eaa. hänestä tuli Seleukidien valtakunnan kuningatar. Vuonna 217 eaa. hän osallistui Antiokhos III:n rinnalla Rhaphian taisteluun, joka käytiin Ptolemaios IV:n joukkoja vastaan. Hän toimi näkyvästi hyväntekijänä myös erilaisissa Seleukidivaltakunnan ja paikallistason hallintojen välisissä hankkeissa. Julkisen toimintansa johdosta hän saavutti näkyvyyttä ja suosiota valtakunnan eri kaupungeissa.

Antiokhos III muodosti vuonna 193 eaa. puolisolleen hallitsijakultin. Kultilla oli virallisesti tunnustettu status ja esimerkiksi omat papittarensa. Laodike III:sta tuli näin ollen ensimmäinen naispuolinen seleukidihallitsija, jolle kyseisenkaltainen kultti perustettiin.

Vuonna 192 eaa. Antiokhos III vaihtoi puolisoaan. Laodike III:n asema valtakunnan politiikassa säilyi kuitenkin tämänkin jälkeen vaikutusvaltaisena, eikä Antiokhos III:n uusi puoliso saanut vastaavankaltaista laajasti vaikutusvaltaista asemaa. Myöhemmin Laodike III:n ja Antiokos III:n yhteisen pojan Seleukos IV Filopatorin perittyä Seleukidivaltakunnan kruunun, toimi Laodike III edelleen hovissa kuningataräidin asemassa.

## Sukulaissuhteet
Laodike III:n vanhemmat olivat Pontoksen kuningas Mithridates II sekä tämän puoliso Laodike, joka oli Seleukidikuningas Antiokhos II:n tytär.

Laodike III oli naimisissa kuningas Antiokhos III:n kanssa vuosina 222 eaa. - 192 eaa. Heidän pojistaan tunnetaan Seleukos IV Filopator ja Antiokhos IV Epifanes, jotka nousivat vuoroillaan Seleukidivaltakunnan hallitsijoiksi. Tyttäristä puolestaan tunnetaan Laodike, josta tuli myöhemmin Seleukidivaltakunnan kuningatarpuoliso sekä Kleopatra, josta tuli Ptolemaios V:n puoliso.

## Lähteet
Midjourney

**Midjourney** on Midjourney Inc.:n kehittämä tekoälypohjainen kuvagenerointimalli. Midjourneyn avoin betaversio julkaistiin 12. heinäkuuta 2022, vakaata versiota ei ole vielä julkaistu. Midjourneyn tärkeimmät kilpailijat ovat DALL-E ja Stable Diffusion.

Maaliskuusta 2023 alkaen Midjourney ei piirrä kuvia Xi Jinpingistä. Syynä tähän on kehittäjien pelko Kiinan sensuurista.

## Lähteet
Axel Emil Nyberg

**Axel Emil Nyberg**, syntynyt 11. maaliskuuta 1851 Helsingissä, kuollut 23. huhtikuuta 1894 Helsingissä, oli suomalainen muotokuvamaalari. Hänen vanhempansa olivat kuvernementinsihteeri Carl Otto Nyberg ja Fredrika Petrell.

Nyberg aloittia toimistoassistenttina Helsingfors Dagbladin toimituksessa ja myöhemmin hänet hyväksyttiin opiskelijaksi teatterikouluun. Hänestä tuli myös taideyhdistyksen piirustuskoulun opiskelija. Jonkin ajan kuluttua hän työskenteli piirtäjänä rautatien piirustustoimistossa. Sen jälkeen hän oleskeli osan aikaa Tukholmassa ja osan aikaa Pietarissa ja teki muotokuvia mustalla liidulla ja akvarelliväreillä. Hän jatkoi muotokuvamaalausta myös Helsinkiin palattuaan. Monet hänen teoksistaan olivat huomattavan samanlaisia kuin alkuperäiset. Nyberg toimi myös riimiseppänä ja runoilijana. Monet näistä, yleensä humoristisista runoista, sisältyivät vitsilehtiin "Kurre" ja "Spets" salanimellä "Pelle".

Nybergin mainos Wasa Tidningissä 28.11.1893 kuvaa hänen muotokuvatuotantoaan: "Sopiva joululahja. Pastelli- ja öljyväriset muotokuvat suurennetaan ja maalataan valokuvien perusteella. Näytteet ovat esillä Mr. V. Heynon ja Montinin kirjakaupoissa, joissa myös tilauksia otetaan vastaan. AE Nyberg" Sama ilmoitus julkaistiin myös 30.11. ja 1.12.1893. Turun Underrättelserissä 30.12.1894 ja Hufvudstadsbladetissa 1.1.1895 Axel Emil Nyberg on mainittu otsikon Kuolema korjaa alla. Kuolinilmoitus Hufvudstadsbladetissa 23.4.1894: "Että rakas mieheni insinööri Axel Emil Nyberg kuoli hiljaa ja rauhallisesti 23. huhtikuuta 43-vuotiaana aiheuttaen katkeraa surua minulle, sijaispojalleni, äidin siskolle, veljelle, sukulaisille ja monille ystäville, Saan vain tällä tavalla ilmoittaa. Selma Nyberg."

Helsingissä Axel Emil Nyberg asui seuraavissa osoitteissa: Kulmakatu 3, konekirjoittaja (1879-83), Yrjönkatu 29, taiteilija (1891-92), Esplanadinkatu 35, taiteilija (1892-93). 31. joulukuuta 1882 Nyberg avioitui Helsingissä Selma Adolfina Karlssonin kanssa, joka oli  Arbogasta Ruotsista.

Nybergin hautajaiset pidettiin 26. huhtikuuta 1894 Helsingin Hietaniemen hausmaalla, jossa hänen hautansa sijaitsee.

## Galleria

Läsförhöret av Axel Emil Nyberg.jpg|Nybergin piirustuskoulussa maalaama kopio, R.W. Ekmanin *Kinkeripäivän aamuna*.
Obekant man målad av Axel Emil Nyberg.jpg|Muotokuva, öljy 1888.
Obekant kvinna målad av A E Nyberg.jpg|Muotokuva, öljy 1889.
Laura Sofia Granit gift Jäderholm.jpg|Laura Sofia Jäderholm, öljy.
Gustav Wilhelm Jäderholm.jpg|Gustav Wilhelm, öljy.


## Lähteet
Luettelo 2000-vuosikymmenen tietokoneista

Tämä **luettelo 2000-vuosikymmenen tietokoneista** on järjestetty julkaisuvuoden mukaan.

## 2000
* iMac G3 (kesä 2000)

## 2001
* iMac G3 (varhainen 2001)
* iMac G3 (kesä 2001)

## 2002
* iMac G4 Flat Panel
* Power Mac G4 (2. sukupolvi, 2002 puoliväli)
* Power Mac G4 (3. sukupolvi, 2002 puoliväli)

## 2003
* HP Compaq d325
* HP Compaq d330
* HP Compaq d530
* iMac G4 1 GHz Flat Panel
* Power Mac G4 (varhainen 2003)
* Power Mac G5 (2003 puoliväli)

## 2004
* HP Compaq dc5000
* HP Compaq dc7100
* HP Compaq dx6100
* HP dx2000
* iMac G5
* Power Mac G5 (myöhäinen 2004)

## 2005
* HP Compaq dc5100
* HP Compaq dc5150
* HP Compaq dc7600
* HP Compaq dx6120
* HP dx2100
* HP dx2150
* Mac Mini (varhainen 2005)
* Mac Mini (2005 puoliväli)
* Mac Mini (myöhäinen 2005)
* Power Mac G5 (varhainen 2005)
* Power Mac G5 (myöhäinen 2005)

## 2006
* HP Compaq dc5700
* HP Compaq dc5750
* HP Compaq dc7700
* HP dx2009
* HP dx2080
* HP dx2200
* HP dx2700
* HP dx2708
* iMac G5 (varhainen 2006)
* iMac G5 (2006 puoliväli)
* iMac G5 (myöhäinen 2006)
* Mac Mini (varhainen 2006)
* Mac Mini (myöhäinen 2006)
* MacPro (2006 puoliväli)

## 2007
* HP Compaq dc7800
* HP dx2040
* HP dx2250
* HP dx2300
* HP dx2390
* HP dx2400
* iMac G5 (2007 puoliväli)
* Mac Mini (2007 puoliväli)

## 2008
* HP Compaq dc5800
* HP Compaq dc5850
* HP Compaq dc7900
* HP dx2450
* HP dx2480
* HP dx2810
* iMac G5 (varhainen 2008)
* MacPro (varhainen 2008)

## 2009
* HP Compaq 6000 Pro
* HP dx1000
* HP Elite 7000
* HP Pro 3000
* iMac G5 (varhainen 2009)
* iMac G5 (2009 puoliväli)
* iMac G5 (myöhäinen 2009)
* Mac Mini (varhainen 2009)
* Mac Mini (myöhäinen 2009)
* MacPro (varhainen 2009)
* Xserver (varhainen 2009)

## Katso myös
* Luettelo 2010-luvun tietokoneista
* Luettelo 2000-vuosikymmenen ohjelmistoista

## Lähteet
Gösta Lesch

**Gösta Victor Lesch** (16. heinäkuuta 1906 – 7. joulukuuta 1944) oli suomalainen jalkapalloilija. Leschin veljet Birger Lesch ja Jarl Lesch olivat myös jalkapalloilijoita ja jääpalloilijoita.

Gösta Lesch pelasi puolustajana. Hän aloitti uransa Kiffenin riveissä, mutta vaihtoi kausiksi 1930 ja 1931 HIFK:n riveihin. HIFK:ssa hän oli voittamassa kaksi Suomen-mestaruutta eli 1930 ja 1931. Kaikkiaan hän pelasi 24 sarjamuotoisen pääsarjan ottelua vuosina 1930-1932. Sen jälkeen Kiffen putosi alempiin sarjoihin.

Siviilityönä Gösta Leschillä oli työnjohtajuus Kone- ja Siltarakennus Oy:n palveluksessa. 

## Saavutuksia
**Jalkapallo:**
* kaksi SM-kultaa 1930 ja 1931 HIFK:n riveissä

## Lähteet
Harald Løbak

**Harald Johan Løbak** (2. kesäkuuta 1904 Trysil – 6. helmikuuta 1985) oli norjalainen työväenpuolueen poliitikko. Hän istui suurkäräjillä 1945–1973 ja toimi Norjan maatalousministerinä 1956–1960. Vuosina 1938–1940 ja 1945–1956 hän oli Trysilin pormestari.
## Lähteet

## Aiheesta muualla

* ''Harald Løbak'' Norjan suurkäräjien verkkosivuilla
Einar Wøhni

**Einar Joachim Wøhni** (7. toukokuuta 1920 Lebesby – 14. helmikuuta 1987) oli norjalainen työväenpuolueen poliitikko. Hän istui suurkäräjillä 1961–1965 ja toimi Norjan maatalousministerinä 1960–1963.
## Lähteet

## Aiheesta muualla
* ''Einar Wøhni'' Norjan suurkäräjien verkkosivuilla
Miesten Suomisarjan kausi 2022–2023

**Miesten Suomisarjan kausi 2022–2023** oli järjestyksessään 3. Suomisarjan kausi. Suomisarja alkoi 15. syyskuuta 2022.

Uusia joukkueita sarjassa olivat Inssi-Divarista pudonneet Pirkat Pirkkalasta, PSW Kuopiosta, Soittorasia Tamperelta ja Salibandyn 2. divisioonasta nousset Dynamo Oulusta, ISB Ilmajoelta, Pelicans SB Lahdesta, Voima Imatralta ja SCH Hyvinkäältä. Kauden päätteeksi 2. divisioonaan putosivat ISB, Hatsina, VSS, GrIFK ja O2-Jyväskylä Akatemia.        

## Joukkueet ja lohkojako
**Lohko A**

**Lohko B**

**Lohko C**

## Lohkojen sarjataulukot

### Lohko A

### Lohko B

### Lohko C

## Inssi-Divari Karsinta

Inssi-Divarissa 12.-13. sijoittuneet joukkueet eli Happee Steamers ja ÅIF 
ja Suomisarjan kolmen lohkon kaksi parasta joukkuetta (yhteensä kahdeksan joukkuetta). Pelaavat kolmivaiheiset pudotuspelit paras kolmesta -systeemillä. Toisen ja kolmannen vaiheen voittajat (kolme joukkuetta) pelaavat InssiDivarissa kaudella 2023-24.

## Suomisarja, Säilymiskarsinnat

### Suomisarja 1.vaihe

----

----

----

----

### Suomisarja 2.vaihe

----

----

## Suomi-Sarja, Nousukarsinnat

----

----

----

----

----

----

----

## Lähteet
* Suomisarja Salibandy.fi
* Tulospalvelu Salibandy.fi
Merja Minkkinen

**Merja Minkkinen**, o.s. **Hurri** (s. 1957), on suomalainen toimittaja, tietokirjailija ja yhteiskuntatieteen tohtori. 

Minkkinen toimi uransa alussa *[[Demokraatti (lehti)|Suomen Sosialidemokraatti]]* -lehden työmarkkinatoimittajana ja kolumnistina, sitten 1980-luvulla Työväen Sivistysliiton *Aikamerkki*-lehden päätoimittajana ja 1990-luvulla *[[Ydin (lehti)|Ydin]]*-lehden toisena päätoimittajana. Vuonna 1993 hän väitteli tohtoriksi Tampereen yliopistossa aiheenaan suomalainen kulttuurijournalismi.

Vuoden 1984 kuntavaaleissa 27-vuotias Minkkinen valittiin Helsingin kaupunginvaltuustoon SDP:n edustajana.

Merja Minkkinen kuului 1970-luvulla työväenlauluryhmään nimeltä Solid ja sävelsi lauluja muun muassa Federico García Lorcan ja suomalaisrunoilijoiden teksteihin. Vuonna 2019 hän piti oman sävellyskonsertin Kinaporin palvelukeskuksessa Helsingissä.

Minkkinen on toimittanut useita työväenlaulukirjoja ja isästään, opetusneuvos Olavi Hurrista elämäkerran *Oikeastaan aika mielenkiintoinen elämä* (2011).

Minkkinen on puhunut julkisuudessa syömishäiriöstään, jonka takia hän joutui 45-vuotiaana työkyvyttömyyseläkkeelle.

## Teoksia
* *Rauhanlauluja* (Rauhankirjat 1982)
* *Rauhanlauluja 2* (Rauhankirjat 1984)
* *Naislaulukirja* (Työväenmusiikki-instituutti 1986)
* *Ihmisläheinen juttu* (kolumnikokoelma, Tammi 1986)
* *Tuule tuuli leppeämmin missä köyhä raataa. Sosiaalihallituksen viisuopas* (Sosiaalihallitus 1988)
* *Kulttuuriosasto. Symboliset taistelut, sukupolvikonflikti ja sananvapaus viiden pääkaupunkilehden kulttuuritoimituksissa 1945–80.* Väitöskirja, Tampereen yliopisto 1993.
* *Oikeastaan aika mielenkiintoinen elämä* (TSL 2011)
* *Feministilaulukirja* (Demarinaiset 2012)

## Lähteet
Dalane Tidende

**Dalane Tidende** (vuosina 1885–1934 *Dalernes Tidende*) on norjalainen vuonna 1885 perustettu paikallislehti, jonka toimitus on Egersundissa Eigersundin kunnassa. Lehti ilmestyy kolmesti viikossa ja kuuluu Amedia-konserniin.

Dalane Tidende.JPG|Lehden toimitus.

## Lähteet

## Aiheesta muualla
* Lehden verkkosivut
Julia Ståhle

**Julia Ståhle** (s. 1997 Espoo) on suomalainen nuorisopoliitikko ja RKP-nuorten puheenjohtaja toukokuusta 2022 lähtien.

## Tausta
Ståhle syntyi Espoossa vuonna 1997.

Koulutukseltaan Ståhle on yhteiskuntatieteiden kandidaatti, minkä lisäksi hän on opiskellut myös hallintotieteitä Helsingin yliopistossa.

## Poliittinen ura
Ståhle lähti mukaan politiikkaan opiskelijajärjestöissä, joissa hän toimi aluksi sitoutumattomana.

Toukokuussa 2022 Ståhle valittiin RKP-nuorten puheenjohtajaksi Frida Sigfridsin seuraajaksi. Tätä ennen Ståhle istui nuorisojärjestön liittohallituksen jäsenenä. Helmikuussa 2024 Ståhle ilmoitti, ettei hae enää jatkokautta nuorisojärjestön puheenjohtajaksi. Sen sijaan hän ilmoitti lähtevänsä ehdolle kesäkuun eurovaaleissa.

## Yksityiselämä
Ståhle jäi leskeksi ollessaan 20-vuotias, kun tämän mies kuoli aivosyöpään. Parilla oli yksi lapsi, jonka yksinhuoltajaksi Ståhle jäi miehensä kuoleman jälkeen.

## Lähteet
Pavel Goldin

**Pavel Goldin** (; 4. joulukuuta 1978 Krim, Neuvostoliitto) on ukrainalais-venäläinen runoilija.

## Suku ja koulutus
Pavel Goldin on eläintieteen tohtori ja valmistunut vuonna 2000 biologiasta V. I. Vernadskin Taurian kansallisesta yliopistosta () Simferopolissa, jossa hän on työskennellyt eläintieteen osastolla vuosina 2005–2014 evoluutiobiologina delfiinifossiilien asiantuntijana. Ennen maaliskuussa 2014 tapahtunutta Venäjän suorittamaa Krimin miehitystä hän asui Simferopolissa Krimillä. Hän lähti Krimiltä vuonna 2014, työskenteli Tanskassa vuoteen 2015 asti ja on asunut sekä työskennellyt vuodesta 2016 lähtien Kiovassa ja Tšernihivissä.

## Kirjallinen ura
Goldin on ollut runojulkaisu *Vozduhin* (ven. Воздух, 'Ilma') vakiokirjoittaja. Hän on kirjoittanut kolme venäjänkielistä runokirjaa: *Korvallisten Tuhkimoparvi* (Ушастых золушек стая, 2006); *Hyvä vene ei tarvitse päätä ja tassuja* (Хорошая лодка не нуждается в голове и лапах, 2009) ja *Tšongulek: Sonetit ja laulut. Tekstit, jotka on kirjoitettu tekijän tietämättä* (Чонгулек. Сонеты и песни. Тексты, написанные без ведома автора, 2012), jotka ovat julkaisseet moskovalaiset kustantajat ARGO-RISK ja NLO.

Hän julkaisut runoutta antologiassa *Ulysses Liberated* (Освобождённый Улисс, modernia venäläistä runoutta Venäjän ulkopuolella)*,* vuosikirjassa *Babilon* (ven. Вавилон), aikakauslehdissä *Zerkalo* (ven. Зеркало, 'Peili'), Kreštšatik (ven. Крещатик), *Ural* (ven.  Урал) ja Krimin runoilijoiden kokoelmassa *"8*" vuonna 1999 sekä internetissä. Pavel Gol'din on merkittävä venäläinen nykyrunoilija.

## Aiheesta muualla
* Pavel Goldin Vavilon runo-verkkosivulla (venäjäksi)
* Pavel Goldin "Uusi kartta venäläisestä kirjallisuudesta" verkkosivulla (venäjäks)i
* Pavel Goldinin bibliografia (venäjäksi)

## Lähteet
Dagblaðið Vísir

**Dagblaðið Vísir** on islantilainen iltapäivälehti. Se perustettiin vuonna 1910 nimellä *Vísir*, mutta vuonna 1975 osa sen toimittajista irtautui poliittisten erimielisyyksien vuoksi omaksi *Dagblaðið*-nimiseksi lehdekseen. Lehdet yhdistyivät uudelleen 1981. Vuodesta 2006 DV on ilmestynyt paperisena kerran viikossa.
## Lähteet

## Aiheesta muualla
* Lehden verkkosivut
Anna Bugge-Wicksell

**Anna Kristine Margrete Bugge-Wicksell** (17. marraskuuta 1862 Egersund – 19. helmikuuta 1928 Tukholma) oli norjalais-ruotsalainen juristi, diplomaatti ja naisasianainen. Hän johti Norjan naisasialiittoa vuosina 1888–1890. 

Bugge-Wicksell eli vuodesta 1889 avoliitossa ruotsalaisen taloustieteen professori Knut Wicksellin kanssa, johon oli tutustunut Pariisissa. Bugge-Wicksell opiskeli Lundin yliopistossa 1904–1911 ja istui Lundin kaupunginvaltuustossa 1913–1916. Bugge-Wicksell osallistui Ruotsissa Landsföreningen för kvinnans politiska rösträtt (LKPR) -järjestön toimintaan sekä oli mukana useissa rauhanyhdistyksissä. Vuonna 1920 hänet valittiin Ruotsin Kansainliiton delegaatioon.

Bugge-Wicksell piti tärkeänä, että työväestön naiset saataisiin järjestäytymään naisasialiikkeen piiriin. Taloudellinen itsenäisyys oli hänen mukaansa edellytys sille, että naiset pääsevät osallisiksi yhteiskuntaan, ja hän arvosteli varsinkin aviopuolisoiden yhteistaloutta, jossa mies hallitsi myös naisen omaisuutta.

Suffrage Alliance Congress, London 1909.jpg|Bugge-Wicksell (alarivissä toinen vas.) kansainvälisessä suffragettien kongressissa Lontoossa 1909.

## Lähteet

## Aiheesta muualla